กฎกระทรวงการขอและการออกอาชญาบัตรและประทานบัตร พ.ศ. 2564
วันที่ประกาศ: 2021-05-28

content: กฎกระทรวง การขอและการออกอาชญาบัตรและประทานบัตร พ.ศ. ๒๕๖๔
content: อาศัยอำนาจตามความในมาตรา ๕ วรรคสี่ มาตรา ๓๘ วรรคสอง และมาตรา ๕๒ วรรคสาม แห่งพระราชบัญญัติแร่ พ.ศ. ๒๕๖๐ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๑๙ (พ.ศ. ๒๕๑๖) ออกตามความในพระราชบัญญัติแร่ พ.ศ. ๒๕๑๐ (๒) กฎกระทรวง ฉบับที่ ๓๐ (พ.ศ. ๒๕๑๗) ออกตามความในพระราชบัญญัติแร่ พ.ศ. ๒๕๑๐ (๓) กฎกระทรวง ฉบับที่ ๕๒ (พ.ศ. ๒๕๒๖) ออกตามความในพระราชบัญญัติแร่ พ.ศ. ๒๕๑๐ (๔) กฎกระทรวง ฉบับที่ ๖๔ (พ.ศ. ๒๕๓๐)
sectionNo: 1
content: ออกตามความในพระราชบัญญัติแร่ พ.ศ. ๒๕๑๐ (๕) กฎกระทรวง ฉบับที่ ๖๙ (พ.ศ. ๒๕๓๔) ออกตามความในพระราชบัญญัติแร่ พ.ศ. ๒๕๑๐
sectionNo: 2
content: ข้อ ๒ ผู้ขอรับอาชญาบัตรสำรวจแร่ อาชญาบัตรผูกขาดสำรวจแร่ อาชญาบัตรพิเศษ หรือประทานบัตรต้อง (๑) มีอายุไม่ต่ำกว่ายี่สิบปีบริบูรณ์ (๒) มีภูมิลำเนาหรือถิ่นที่อยู่ในราชอาณาจักร (๓) เป็นสมาชิกของสภาการเหมืองแร่ (๔) ไม่เป็นบุคคลล้มละลาย ในกรณีที่ผู้ขอรับอาชญาบัตรสำรวจแร่ อาชญาบัตรผูกขาดสำรวจแร่
sectionNo: 2
content: อาชญาบัตรพิเศษ หรือประทานบัตร เป็นนิติบุคคลจะต้องเป็นไปตามเงื่อนไขตาม (๒) (๓) และ (๔) ความใน (๓) มิให้ใช้บังคับแก่ผู้ขอรับอาชญาบัตรสำรวจแร่ อาชญาบัตรผูกขาดสำรวจแร่ อาชญาบัตรพิเศษ หรือประทานบัตร ที่เป็นหน่วยงานของรัฐ
sectionNo: 1
content: หมวด ๑ การขอและการออกอาชญาบัตร
sectionNo: 1
content: ส่วนที่ ๑ อาชญาบัตรสำรวจแร่
sectionNo: 3
content: ข้อ ๓ ผู้ใดประสงค์จะขอรับอาชญาบัตรสำรวจแร่เพื่อสำรวจแร่ในท้องที่ใด ให้ยื่นคำขอต่อเจ้าพนักงานท้องถิ่นในเขตเทศบาลหรือองค์การบริหารส่วนตำบลในท้องที่ที่จะขอสำรวจแร่ หรือยื่นคำขอผ่านระบบอิเล็กทรอนิกส์ตามประกาศที่ออกตามมาตรา ๓๗ พร้อมด้วยข้อมูล เอกสารหรือหลักฐาน
sectionNo: 3
content: ตามที่ระบุไว้ในแบบคำขอซึ่งอย่างน้อยต้องประกอบด้วย (๑) เลขประจำตัวประชาชน ในกรณีบุคคลธรรมดาเป็นผู้ขอรับอาชญาบัตรสำรวจแร่ (๒) ชื่อและเลขทะเบียนนิติบุคคล ในกรณีนิติบุคคลเป็นผู้ขอรับอาชญาบัตรสำรวจแร่ (๓) เอกสารแสดงถิ่นที่อยู่ในราชอาณาจักร ในกรณีบุคคลซึ่งเป็นคนต่างด้าวเป็นผู้ขอรับอาชญาบัตรสำรวจแร่ (๔)
sectionNo: 3
content: เอกสารรับรองการเป็นสมาชิกภาพของสภาการเหมืองแร่ (๕) หนังสือแสดงว่าผู้ขออนุญาตเป็นผู้แทนนิติบุคคลหรือเป็นผู้มีอำนาจทำการแทนนิติบุคคล ในกรณีนิติบุคคลเป็นผู้ขอรับอาชญาบัตรสำรวจแร่
sectionNo: 4
content: ข้อ ๔ เมื่อได้รับคำขอ ให้เจ้าพนักงานท้องถิ่นตรวจสอบคำขอ คุณสมบัติของผู้ขอรับอาชญาบัตร รวมทั้งข้อมูล เอกสารหรือหลักฐานที่ยื่นพร้อมคำขอว่าถูกต้องและครบถ้วนหรือไม่ ในกรณีที่คำขอไม่ถูกต้อง หรือยังขาดข้อมูล เอกสารหรือหลักฐานใด ให้แจ้งผู้ขอรับอาชญาบัตรสำรวจแร่ทราบทันที
sectionNo: 4
content: ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งผู้ขอรับอาชญาบัตรสำรวจแร่ดำเนินการแก้ไขเพิ่มเติมคำขอหรือจัดส่งข้อมูล เอกสารหรือหลักฐานเพิ่มเติมให้ถูกต้องและครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้และแจ้งให้ผู้ขอรับอาชญาบัตรสำรวจแร่แก้ไขเพิ่มเติมคำขอ
sectionNo: 4
content: หรือจัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานท้องถิ่นกำหนด ในกรณีที่การยื่นคำขอมิได้กระทำโดยวิธีการทางอิเล็กทรอนิกส์ ให้เจ้าพนักงานท้องถิ่นและผู้ขอรับอาชญาบัตรสำรวจแร่ลงนามไว้ในบันทึกนั้นด้วย
sectionNo: 4
content: ในกรณีที่ผู้ขอรับอาชญาบัตรสำรวจแร่ไม่แก้ไขเพิ่มเติมคำขอหรือไม่จัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานท้องถิ่นกำหนด ให้ถือว่าผู้ขอรับอาชญาบัตรสำรวจแร่ไม่ประสงค์จะดำเนินการต่อไป และให้เจ้าพนักงานท้องถิ่นจำหน่ายเรื่องออกจากสารบบ
sectionNo: 4
content: พร้อมทั้งคืนคำขอโดยแจ้งเป็นหนังสือถึงเหตุแห่งการคืน ในกรณีที่คำขอ รวมทั้งข้อมูล เอกสารหรือหลักฐานถูกต้องและครบถ้วน ให้เจ้าพนักงานท้องถิ่นแจ้งให้ผู้ขอรับอาชญาบัตรสำรวจแร่ ชำระค่าธรรมเนียมและค่าใช้จ่ายในกระบวนการพิจารณา และจดทะเบียนรับคำขอไว้ดำเนินการต่อไป
sectionNo: 5
content: ข้อ ๕ เมื่อได้ดำเนินการตามข้อ ๔ แล้ว ให้เจ้าพนักงานท้องถิ่นออกอาชญาบัตรสำรวจแร่ และจะกำหนดเงื่อนไขเท่าที่จำเป็นเพื่อกำกับดูแลเกี่ยวกับการสำรวจแร่ก็ได้ ขั้นตอนและระยะเวลาในการดำเนินการของเจ้าพนักงานท้องถิ่นตามวรรคหนึ่ง ให้เป็นไปตามประกาศที่ออกตามมาตรา ๓๗
sectionNo: 2
content: ส่วนที่ ๒ อาชญาบัตรผูกขาดสำรวจแร่และอาชญาบัตรพิเศษ
sectionNo: 6
content: ข้อ ๖ ผู้ใดประสงค์จะขอรับอาชญาบัตรผูกขาดสำรวจแร่หรืออาชญาบัตรพิเศษเพื่อสำรวจแร่ในท้องที่ใด ให้ยื่นคำขอต่อเจ้าพนักงานอุตสาหกรรมแร่ประจำท้องที่ในท้องที่ที่จะขอสำรวจแร่ หรือยื่นคำขอผ่านระบบอิเล็กทรอนิกส์ตามประกาศที่ออกตามมาตรา ๓๗ พร้อมด้วยข้อมูล เอกสารหรือหลักฐาน
sectionNo: 6
content: ตามที่ระบุไว้ในแบบคำขอซึ่งอย่างน้อยต้องประกอบด้วย (๑) เลขประจำตัวประชาชน ในกรณีบุคคลธรรมดาเป็นผู้ขอรับอาชญาบัตรผูกขาดสำรวจแร่หรืออาชญาบัตรพิเศษ (๒) ชื่อและเลขทะเบียนนิติบุคคล ในกรณีนิติบุคคลเป็นผู้ขอรับอาชญาบัตรผูกขาดสำรวจแร่หรืออาชญาบัตรพิเศษ (๓) เอกสารแสดงถิ่นที่อยู่ในราชอาณาจักร
sectionNo: 6
content: ในกรณีบุคคลซึ่งเป็นคนต่างด้าวเป็นผู้ขอรับอาชญาบัตรผูกขาดสำรวจแร่หรืออาชญาบัตรพิเศษ (๔) เอกสารรับรองการเป็นสมาชิกภาพของสภาการเหมืองแร่ (๕) หนังสือแสดงว่าผู้ขออนุญาตเป็นผู้แทนนิติบุคคลหรือเป็นผู้มีอำนาจทำการแทนนิติบุคคล ในกรณีนิติบุคคลเป็นผู้ขอรับอาชญาบัตรผูกขาดสำรวจแร่หรืออาชญาบัตรพิเศษ (๖)
sectionNo: 6
content: แผนที่แสดงเขตที่จะขอสำรวจแร่ลงในแบบคำขออาชญาบัตรผูกขาดสำรวจแร่หรืออาชญาบัตรพิเศษ โดยแผนที่ดังกล่าวต้องมีด้านทุกด้านวางทับเส้นกริดที่แสดงไว้ในแผนที่มาตราส่วน ๑ : ๕๐,๐๐๐ ของกรมแผนที่ทหาร พร้อมกับกำหนดค่าพิกัดฉากสากล (UTM) ของมุมใดมุมหนึ่งของแผนที่ด้วย (๗)
sectionNo: 6
content: แผนงานและวิธีการสำรวจแร่ที่จะต้องดำเนินการภายในระยะเวลาที่ขอรับอนุญาตโดยละเอียด (๘) กรณีอาชญาบัตรพิเศษ ต้องเสนอข้อผูกพันสำหรับการสำรวจแร่โดยระบุจำนวนเงินที่จะใช้จ่ายเพื่อการสำรวจแร่ในแต่ละปีตลอดอายุของอาชญาบัตรพิเศษ และต้องเสนอผลประโยชน์พิเศษแก่รัฐ ตามหลักเกณฑ์ที่รัฐมนตรีประกาศกำหนดตามมาตรา ๔๖
sectionNo: 6
content: ให้นำความในข้อ ๔ มาใช้บังคับแก่การพิจารณาคำขอด้วยโดยอนุโลม
sectionNo: 7
content: ข้อ ๗ ให้เจ้าพนักงานอุตสาหกรรมแร่ประจำท้องที่ตรวจสอบข้อมูล ดังต่อไปนี้ (๑) ผู้ขอรับอาชญาบัตรต้องไม่มีหนี้ตามกฎหมายว่าด้วยแร่ค้างชำระและต้องชำระค่าธรรมเนียมตามกฎหมายว่าด้วยแร่ครบถ้วนแล้ว (๒) ผู้ขอรับอาชญาบัตรต้องไม่เคยถูกยกคำขอ ยกเลิกหรือเพิกถอนอาชญาบัตรผูกขาดสำรวจแร่ อาชญาบัตรพิเศษ หรือประทานบัตร
sectionNo: 7
content: เว้นแต่พ้นกำหนดหนึ่งปีนับแต่วันที่มีคำสั่งยกคำขอ ยกเลิกหรือเพิกถอนอาชญาบัตรหรือประทานบัตร หรือการถูกยกคำขอ ยกเลิกหรือเพิกถอนอาชญาบัตรหรือประทานบัตรนั้นมิใช่ความผิดของผู้ขอรับอาชญาบัตร ผู้ถืออาชญาบัตรผูกขาดสำรวจแร่ ผู้ถืออาชญาบัตรพิเศษ หรือผู้ถือประทานบัตรนั้น (๓)
sectionNo: 7
content: ผู้ขอรับอาชญาบัตรต้องไม่เป็นผู้ถืออาชญาบัตรผูกขาดสำรวจแร่หรือผู้ถืออาชญาบัตรพิเศษที่สิ้นสุดลงก่อนอายุอาชญาบัตรด้วยเหตุที่ไม่รายงานผลการดำเนินงานและการสำรวจที่กระทำไปในรอบระยะเวลาที่กำหนดไว้ตามมาตรา ๔๕ (๔) หรือมาตรา ๕๑ (๔) เว้นแต่พ้นกำหนดหนึ่งปีนับแต่วันที่อาชญาบัตรดังกล่าวสิ้นสุดลง (๔)
sectionNo: 7
content: ผู้ขอรับอาชญาบัตรต้องไม่เคยรับโทษตามมาตรา ๑๕๕ หรือมาตรา ๑๕๙ เว้นแต่พ้นโทษมาแล้วเป็นระยะเวลาสองปี
sectionNo: 8
content: ข้อ ๘ เมื่อดำเนินการตามข้อ ๗ แล้ว ให้เจ้าพนักงานอุตสาหกรรมแร่ประจำท้องที่เสนอเรื่องพร้อมความเห็นไปยังผู้ว่าราชการจังหวัด เพื่อให้เสนอความเห็นประกอบการพิจารณาออกอาชญาบัตรผูกขาดสำรวจแร่หรืออาชญาบัตรพิเศษ ขั้นตอนและระยะเวลาในการดำเนินการของเจ้าพนักงานอุตสาหกรรมประจำท้องที่ตามวรรคหนึ่ง
sectionNo: 8
content: ให้เป็นไปตามประกาศที่ออกตามมาตรา ๓๗
sectionNo: 9
content: ข้อ ๙ กรณีอาชญาบัตรผูกขาดสำรวจแร่ ให้อธิบดีพิจารณาคำขอ ข้อมูล เอกสารหรือหลักฐาน พร้อมทั้งความเห็นของเจ้าพนักงานอุตสาหกรรมแร่ประจำท้องที่และผู้ว่าราชการจังหวัด เพื่อประกอบการพิจารณาออกอาชญาบัตรดังกล่าว แต่ในกรณีอาชญาบัตรพิเศษ ให้อธิบดีเสนอเรื่องพร้อมความเห็นไปยังคณะกรรมการแร่
sectionNo: 9
content: เพื่อประกอบการพิจารณาออกอาชญาบัตรพิเศษ ในกรณีที่อธิบดีมีคำสั่งอนุญาตหรือไม่อนุญาตให้ออกอาชญาบัตรผูกขาดสำรวจแร่ หรือคณะกรรมการแร่มีมติเห็นชอบหรือไม่เห็นชอบให้ออกอาชญาบัตรพิเศษ
sectionNo: 9
content: ให้อธิบดีหรือผู้ซึ่งอธิบดีมอบหมายแจ้งให้ผู้ขอรับอาชญาบัตรผูกขาดสำรวจแร่หรือผู้ขอรับอาชญาบัตรพิเศษทราบภายในสิบห้าวันนับแต่วันที่มีคำสั่งอนุญาตหรือไม่อนุญาต และในกรณีที่มีคำสั่งไม่อนุญาตให้แจ้งเหตุผลและสิทธิในการอุทธรณ์ด้วย
sectionNo: 2
content: หมวด ๒ การขอและการออกประทานบัตร
sectionNo: 10
content: ข้อ ๑๐ ผู้ใดประสงค์จะขอรับประทานบัตรเพื่อทำเหมือง ให้ยื่นคำขอต่อเจ้าพนักงานอุตสาหกรรมแร่ประจำท้องที่ในท้องที่ที่จะขอทำเหมือง หรือยื่นคำขอผ่านระบบอิเล็กทรอนิกส์ตามประกาศที่ออกตามมาตรา ๓๗ พร้อมด้วยข้อมูล เอกสารหรือหลักฐาน ตามที่ระบุไว้ในแบบคำขอซึ่งอย่างน้อยต้องประกอบด้วย (๑) เลขประจำตัวประชาชน
sectionNo: 10
content: ในกรณีบุคคลธรรมดาเป็นผู้ขอรับประทานบัตร (๒) ชื่อและเลขทะเบียนนิติบุคคล ในกรณีนิติบุคคลเป็นผู้ขอรับประทานบัตร (๓) เอกสารแสดงถิ่นที่อยู่ในราชอาณาจักร ในกรณีบุคคลซึ่งเป็นคนต่างด้าวเป็นผู้ขอรับประทานบัตร (๔) เอกสารรับรองการเป็นสมาชิกภาพของสภาการเหมืองแร่ (๕)
sectionNo: 10
content: หนังสือแสดงว่าผู้ขออนุญาตเป็นผู้แทนนิติบุคคลหรือเป็นผู้มีอำนาจทำการแทนนิติบุคคล ในกรณีนิติบุคคลเป็นผู้ขอรับประทานบัตร (๖) เอกสารแสดงกรรมสิทธิ์หรือสิทธิครอบครองของผู้ขอรับประทานบัตร หรือหนังสือแสดงความยินยอมจากเจ้าของที่ดินภายในเขตที่จะขอทำเหมือง (๗)
sectionNo: 10
content: หลักฐานที่เชื่อถือได้ว่าพบแร่ชนิดที่ประสงค์จะทำเหมืองในเขตที่จะขอนี้ (๘) แผนการฟื้นฟู การพัฒนา การใช้ประโยชน์ และการเฝ้าระวังผลกระทบต่อคุณภาพสิ่งแวดล้อมและสุขภาพของประชาชนในระหว่างที่มีการทำเหมืองและหลังจากปิดเหมือง (๙) แผนที่แสดงเขตที่จะขอประทานบัตรลงในแบบคำขอประทานบัตร
sectionNo: 10
content: โดยแผนที่ดังกล่าวต้องแสดงไว้ในแผนที่มาตราส่วน ๑ : ๕๐,๐๐๐ ของกรมแผนที่ทหาร พร้อมกับกำหนดค่าพิกัดฉากสากล (UTM) ของมุมใดมุมหนึ่งของแผนที่ด้วย (๑๐) ข้อเสนอผลประโยชน์พิเศษแก่รัฐตามหลักเกณฑ์ที่รัฐมนตรีประกาศกำหนดตามมาตรา ๕๔ วรรคสอง (๓) กรณีประทานบัตรทำเหมืองใต้ดินนอกจากจะต้องยื่นคำขอตามวรรคหนึ่งแล้ว
sectionNo: 10
content: ต้องยื่นคำขอพร้อมด้วยข้อมูล เอกสารหรือหลักฐานตามที่ระบุไว้ในมาตรา ๘๑ ด้วย ให้นำความในข้อ ๔ มาใช้บังคับแก่การพิจารณาคำขอด้วยโดยอนุโลม
sectionNo: 11
content: ข้อ ๑๑ ให้เจ้าพนักงานอุตสาหกรรมแร่ประจำท้องที่ตรวจสอบข้อมูล ดังต่อไปนี้ (๑) ผู้ขอรับประทานบัตรต้องไม่มีหนี้ตามกฎหมายว่าด้วยแร่ค้างชำระและต้องชำระค่าธรรมเนียมตามกฎหมายว่าด้วยแร่ครบถ้วนแล้ว (๒) ผู้ขอรับประทานบัตรต้องไม่เคยถูกยกคำขอ ยกเลิกหรือเพิกถอนอาชญาบัตรผูกขาดสำรวจแร่ อาชญาบัตรพิเศษ
sectionNo: 11
content: หรือประทานบัตร เว้นแต่พ้นกำหนดหนึ่งปีนับแต่วันที่มีคำสั่งยกคำขอ ยกเลิกหรือเพิกถอนอาชญาบัตรหรือประทานบัตร หรือการถูกยกคำขอ ยกเลิกหรือเพิกถอนอาชญาบัตรหรือประทานบัตรนั้นมิใช่ความผิดของผู้ขอรับประทานบัตร ผู้ถืออาชญาบัตรผูกขาดสำรวจแร่ ผู้ถืออาชญาบัตรพิเศษ หรือผู้ถือประทานบัตรนั้น (๓)
sectionNo: 11
content: ผู้ขอรับประทานบัตรต้องไม่เป็นผู้ถืออาชญาบัตรผูกขาดสำรวจแร่หรือผู้ถืออาชญาบัตรพิเศษ ที่สิ้นสุดลงก่อนอายุอาชญาบัตรด้วยเหตุที่ไม่รายงานผลการดำเนินงานและการสำรวจที่กระทำไปในรอบระยะเวลาที่กำหนดไว้ตามมาตรา ๔๕ (๔) หรือมาตรา ๕๑ (๔) เว้นแต่พ้นกำหนดหนึ่งปีนับแต่วันที่อาชญาบัตรดังกล่าวสิ้นสุดลง (๔)
sectionNo: 11
content: ผู้ขอรับประทานบัตรต้องไม่เคยรับโทษตามมาตรา ๑๕๕ หรือมาตรา ๑๕๙ เว้นแต่พ้นโทษมาแล้วเป็นระยะเวลาสองปี
sectionNo: 12
content: ข้อ ๑๒ เมื่อเจ้าพนักงานอุตสาหกรรมแร่ประจำท้องที่ได้กำหนดเขตพื้นที่ประทานบัตรแล้ว ให้แจ้งผู้ขอรับประทานบัตรดำเนินการ ดังต่อไปนี้ (๑) จัดทำรายงานลักษณะทางธรณีวิทยาของแหล่งแร่และแผนผังโครงการทำเหมือง (๒) ขออนุญาตใช้พื้นที่จากหน่วยงานของรัฐซึ่งครอบครองพื้นที่นั้น (๓)
sectionNo: 12
content: จัดทำรายงานการประเมินผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ (๔) จัดทำแนวพื้นที่กันชนการทำเหมืองและข้อมูลพื้นฐานด้านสิ่งแวดล้อมและสุขภาพของประชาชนตามหลักเกณฑ์ที่รัฐมนตรีโดยความเห็นชอบของคณะกรรมการประกาศกำหนดตามมาตรา ๓๒ (๕)
sectionNo: 12
content: จัดทำรายงานแสดงความคุ้มค่าในทางเศรษฐกิจ (๖) จัดทำหนังสือรับรองความเหมาะสมของเทคโนโลยี
sectionNo: 13
content: ข้อ ๑๓ การพิจารณาออกประทานบัตร ให้พิจารณาตามหลักเกณฑ์และเงื่อนไข ดังต่อไปนี้ (๑) พื้นที่ตามคำขอประทานบัตรและการอนุญาตประทานบัตรให้ทำเหมืองแร่ต้องอยู่ในพื้นที่ที่แผนแม่บทการบริหารจัดการแร่กำหนดให้เป็นเขตแหล่งแร่เพื่อการทำเหมือง (๒) โครงการเหมืองแร่ต้องมีความคุ้มค่าในทางเศรษฐกิจ (๓)
sectionNo: 13
content: เทคโนโลยีที่จะใช้ในการทำเหมืองต้องมีความเหมาะสมกับลักษณะทางธรณีวิทยาแหล่งแร่ วิธีการทำเหมือง และความปลอดภัยในการทำเหมือง ทั้งนี้ วิศวกรควบคุมการทำเหมืองซึ่งเป็นผู้จัดทำแผนผังโครงการทำเหมืองต้องเป็นผู้รับรองความเหมาะสมของเทคโนโลยีที่จะใช้ในการทำเหมืองด้วย (๔)
sectionNo: 13
content: มาตรการป้องกันและแก้ไขผลกระทบต่อคุณภาพสิ่งแวดล้อมต้องเป็นไปตามที่คณะกรรมการผู้ชำนาญการพิจารณารายงานการประเมินผลกระทบสิ่งแวดล้อมให้ความเห็นชอบ (๕) แผนการฟื้นฟู การพัฒนา การใช้ประโยชน์พื้นที่จากการทำเหมือง
sectionNo: 13
content: และการเฝ้าระวังผลกระทบต่อคุณภาพสิ่งแวดล้อมและสุขภาพของประชาชนในระหว่างที่มีการทำเหมืองและหลังจากปิดเหมืองที่ได้รับความเห็นชอบจากคณะกรรมการแร่
sectionNo: 14
content: ข้อ ๑๔ เมื่อดำเนินการตามข้อ ๑๓ แล้ว ให้เจ้าพนักงานอุตสาหกรรมแร่ประจำท้องที่เสนอเรื่องพร้อมความเห็นไปยังผู้ว่าราชการจังหวัด เพื่อให้เสนอความเห็นประกอบการพิจารณาออกประทานบัตร ขั้นตอนและระยะเวลาในการดำเนินการของเจ้าพนักงานอุตสาหกรรมประจำท้องที่ตามวรรคหนึ่ง ให้เป็นไปตามประกาศที่ออกตามมาตรา ๓๗
sectionNo: 15
content: ข้อ ๑๕ กรณีการทำเหมืองประเภทที่ ๑ ให้คณะกรรมการแร่จังหวัดพิจารณาคำขอ ข้อมูล เอกสารหรือหลักฐาน พร้อมทั้งความเห็นของเจ้าพนักงานอุตสาหกรรมแร่ประจำท้องที่และผู้ว่าราชการจังหวัด เพื่อประกอบการพิจารณาออกประทานบัตร กรณีการทำเหมืองประเภทที่ ๒ และการทำเหมืองประเภทที่ ๓ ให้อธิบดีพิจารณาคำขอ ข้อมูล
sectionNo: 15
content: เอกสารหรือหลักฐาน ความเห็นของเจ้าพนักงานอุตสาหกรรมแร่ประจำท้องที่และผู้ว่าราชการจังหวัด พร้อมเสนอความเห็นไปยังคณะกรรมการแร่ เพื่อประกอบการพิจารณาออกประทานบัตร ในกรณีที่คณะกรรมการแร่จังหวัดมีมติเห็นชอบหรือไม่เห็นชอบให้ออกประทานบัตรตามวรรคหนึ่ง
sectionNo: 15
content: ให้เจ้าพนักงานอุตสาหกรรมแร่ประจำท้องที่แจ้งให้ผู้ขอรับประทานบัตรทราบภายในสิบห้าวันนับแต่วันที่มีคำสั่งอนุญาตหรือไม่อนุญาต และในกรณีที่มีคำสั่งไม่อนุญาตให้แจ้งเหตุผลและสิทธิในการอุทธรณ์ด้วย กรณีที่คณะกรรมการแร่มีมติเห็นชอบหรือไม่เห็นชอบให้ออกประทานบัตรตามวรรคสอง
sectionNo: 15
content: ให้อธิบดีหรือผู้ซึ่งอธิบดีมอบหมายแจ้งให้ผู้ขอรับประทานบัตรทราบภายในสิบห้าวันนับแต่วันที่มีคำสั่งอนุญาตหรือไม่อนุญาต และในกรณีที่มีคำสั่งไม่อนุญาตให้แจ้งเหตุผลและสิทธิในการอุทธรณ์ด้วย
content: บทเฉพาะกาล
sectionNo: 16
content: ข้อ ๑๖ บรรดาคำขอที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้ ในกรณีที่คำขอดังกล่าวมีข้อแตกต่างไปจากคำขอตามกฎกระทรวงนี้ ให้พนักงานเจ้าหน้าที่มีอำนาจสั่งให้ผู้ขอรับอาชญาบัตรหรือผู้ขอรับประทานบัตรแก้ไขเพิ่มเติมคำขอ หรือให้ส่งข้อมูล
sectionNo: 16
content: เอกสารหรือหลักฐานเพิ่มเติมได้ตามความจำเป็นเพื่อให้การเป็นไปตามกฎกระทรวงนี้
content: ให้ไว้ ณ วันที่ ๑๘ พฤษภาคม พ.ศ. ๒๕๖๔ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๘ วรรคสอง และมาตรา ๕๒ วรรคสาม แห่งพระราชบัญญัติแร่ พ.ศ. ๒๕๖๐ บัญญัติให้การขอและการออกอาชญาบัตรสำรวจแร่ อาชญาบัตรผูกขาดสำรวจแร่ อาชญาบัตรพิเศษ และประทานบัตร รวมทั้งคุณสมบัติของผู้ยื่นคำขอ เป็นไปตามหลักเกณฑ์ วิธีการ
content: และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้